
София, 2021г.
I. ЦЕЛ:
Основната цел на учебната дисциплина е овладяване в детайли от учениците на “Терминология на българската хореография”, както и на “Теорията за строежа на движенията в българската народна хореография”.

II. ЗАДАЧИ:
Необходимо е да се работи за изучаване на всички отделни части на “Терминологията” – “Положения на краката”, “Елементи на танцовите движения”, “Танцови движения”, “Положения на ръцете”, както и на строежа на танцовите движения – прости, сложни, прости и сложни комбинации. Разчитане на фолклорни хора и отделни фигури от сценични танци. Да се борави точно с музикалната и хореографска терминология, съдържание, лексика и форма на танца.
	Запознаване с основните моменти, застъпени в танцописната система на Кирил Дженев и Кирил Харалампиев.
III. КРАТКИ МЕТОДИЧЕСКИ УКАЗАНИЯ:
	Часовете по “Разчитане и описание на танца” се провеждат в класна стая. Учебния материал се степенува по трудност, като постепенно се усложнява.
Разчитат се – прости и сложни танцови движения, фолклорни хора и танцови фигури от сценични български танци.
	Описват се – прости и сложни танцови движения, комбинации от прости и сложни танцови движения, фолклорни хора.
Анализиране на съдържанието и формата на танца.
	Обучението по “Разчитане и описание на танца” възпитава следните умения в учениците:
1. Придобиват теоретични знания за танцовите елементи и движения, които на практика изпълняват в часовете по главен специален предмет – български танци.
2. Възпитава в учениците умения да разчленяват всяко танцово движение на съответните му елементи.
3. Умения за разчитане на танцови движения, комбинации и фрагменти от сценични танци.
4. Придобиват умения за устно и писмено описание на танцови движения, комбинации и фрагменти от сценични танци.
5. Познаване на лексиката и формата на танца.
IV. СРУКТУРА НА ДИСЦИПЛИНАТА:
	Изучава се чрез класови – групови занятия в VIII и IX клас по 1 учебен час седмично. Уроците по “Разчитане и описание на танца” са теоретико-практични, като два елемента на учебния процес са свързани и се прилагат при всяко занятие. Съчетават се практическото разучаване, с анализиране на танцовите елементи и движения.
VIII клас – 1 час седмично – 36 часа годишно 
IX клас – 1 час седмично – 36 часа годишно 

V. РАЗПРЕДЕЛЕНИЕ НА УЧЕБНИЯ МАТЕРИАЛ:
VIII КЛАС
1. “Терминология на българската хореография” – същност и значение.
2. Положение на краката – позиции на ходилата, положения на пръстите, петите, понятия “навън”  и “навътре”.
3. Положения на ръцете – положения /I-VIII/ и хватове в българските фолклорни и сценични танци.
4. Основни, първостепенни и второстепенни междинни посоки.
5. Положения на краката – лостове и свивки.
6. Елементи на танцовите движения:
· Елементи, които завършват във въздуха- спусък, досег, косичка, мотичка.
· Елементи, които завършват на земя – стъпка, набиване, чукче, дробинка, подскок, прескок, скок на двата крака, приклякане, клякане, коленичене, изправяне, пружинка.
· Елементи, които завършват и на земя и във въздуха – кръгове по земя, кръгове във въздуха, дъги, хлопки на земя, хлопки във въздуха, ножички по земя, ножички във въздуха.
7. Танцови движения – определение. Видове. Прости и сложни танцови движения. 
· Прости двуелементни движения:
- Ход, Прибежка, Полуприбежка, Пайдушка, Свищовка, Куцанка, Ход с подскок, Плитчица, Добруджанско набиване, Люш.
· Прости триелементни движения:
- Приситване, Причукване, Ръченица, Кръстосана ръченица, Добруджанско причукване, Шопска, Граовка, Совалка, Грънчарка.
      8. Преговор.
      9. Теми по преценка на преподавателя.

IX КЛАС
1. Сложни танцови движения – Дайчово, Трополи.
2. Прости и сложни комбинации.
3. Разчитане на фолклорни хора и танцови фигури от сценични танци.
4. Обобщение.
5. Преговор.
6. Теми по преценка на преподавателя.

X КЛАС
1. Основни елементи в танцописните системи. Разлика между описателна и танцописна система. Танцописна система на К. Харалампиев и К. Дженев.
2. Описание на прости и сложни танцописни движения.
3. Описание на прости и сложни комбинации.
4. Описание на фолклорни хора.
5. Сценично пространство.
6. Описание на сценичен танц – изисквания.
7. Съдържание и форма на танца:
· Тема на произведението
· Художествена идея
· Сюжет
· Характери
8. Обобщение.
9. Преговор.
10. Теми по преценка на преподавателя.

VI. ЛИТЕРАТУРА:
“Теория за строежа на движенията в българската народна хореография” – К. Дженев и К. Харалампиев.
“ Въпроси на хореографската теория” – Георги Абрашев

Учебната програма по „Разчитане и описание на танца“ е създадена съгласно Типов учебен план за професионално образование с придобиване на трета степен на професионална квалификация да специалност код 2120501 „Български танци“ от професия код 212050 „Танцьор“ от професионално направление код 212 „Музикални и сценични изкуства“, утвърден със Заповед № РД09-1889/24.08.2020 г. 

Изготвил: АСЕН ПАВЛОВ
/Художествен ръководител на Специалност “Български танци” – НУТИ, София/
